sagorsarker/bangla-wikipedia huggingface dataset:
ইয়েলোহ্যামার

ইয়েলোহ্যামার (Emberiza citrinella) হচ্ছে প্যাসারিন জাতের পাখি যারা ইউরেশিয়ার নেটিভ এবং নিউজিল্যান্ড, অস্ট্রেলিয়া, ফকল্যাণ্ড দ্বীপপুঞ্জ এবং দক্ষিণ আফ্রিকায় দেখতে পাওয়া যায়। অধিকাংশ পাখি তাদের নিজস্ব সীমানায় সারা বছর কাটিয়ে দেয় কিন্তু পূর্বাঞ্চলীয় পাখিরা আংশিক অভিবাসী।
হলুদ হ্যামার পাখি লম্বায় ১৬ থেকে সাড়ে ১৬ সেমি, ওজনে ২০-৬.৫ গ্রাম এবং এদের ডানার বিস্তৃতি ২-২৯.৫ সেমি। উপপ্রজাতি E. c. citrinella এর পুরুষ পাখির মাথা উজ্জ্বল হলুদ। উপপ্রজাতি সমূহের মধ্যে পার্থক্য খুবই কম।
১৭৫৮ সালে ক্যারোলাস লিনিয়াস তার সিস্টেমা ন্যাচারাই গ্রন্থে ইয়েলোহ্যামারকে বর্তমান দ্বিপদ নামে বর্ণনা করেন। এমবেরিজা শব্দটি এসেছে পুরাতন জার্মান শব্দ এমব্রিৎজ থেকে এবং সাইট্রিনেল্লা ইতালীয় শব্দ যার অর্থ ছোট্ট হলুদ পাখি।
এরান ইউরেশিয়া অঞ্চলে বাস করে যেখানকার তাপমাত্রা ১৬-২০ °C থাকে। এটা ইউরোপের সব থেকে সাধারণ এবং সব থেকে বেশি বিস্তৃত বাউন্টিং পাখি। এরা উচ্চ পর্বত, আর্কটিক অঞ্চল, নেদারল্যান্ডসের পশ্চিমাঞ্চল, আইবেরিয়ার বেশিরভাগ এলাকা, গ্রীস এবং ভূমধ্য সাগরের পার্শ্ববর্তী দেশের নিম্নভূমির অঞ্চলে এদের দেখতে পাওয়া যায় না।
এরা এক বছর বয়সে প্রজননের উপযোগী হয়। পাতা, শুকনো ঘাস দিয়ে এরা বাসা করে। ৩-৫ টি ডিম পাড়ে। ডিমে সাদার উপর কালো দাগ আকা থাকে। ১২-১৪ দিন মা পাখি তাওয়া দেওয়ার পরে বাচ্চা ফুটে বের হয়। বাবা-মা বাচ্চা পাখিকে খাওয়ায়। এরা সাধারনত তিন বছর বাঁচে। তবে গ্রেট ব্রিটেন এবং জার্মানি ১৩ বছরের বেশি বাঁচার রেকর্ড আছে।
যকৃতের ক্যান্সার

লিভার ক্যান্সার() এর অপর নাম হেপাটিক ক্যান্সার (Hepatic cancer) ও প্রাইমারি হেপাটিক ক্যান্সার (primary hepatic cancer), একে বাংলায় যকৃতের ক্যান্সার বলে। যকৃৎ ক্যান্সারের উৎপত্তি যকৃতেই হয়। 
অন্য অঙ্গ থেকে ক্যান্সার কোষ লিভারে ছড়ালে তাকে লিভার মেটাস্টাসিস বলে। লিভার ক্যান্সারে বক্ষপিঞ্জরের নিচে ডানপাশে দলা বা ব্যথা অনুভূত হয়।অন্যান্য লক্ষণের মধ্যে রয়েছে জন্ডিস, ওজন কমে যাওয়া, দুর্বলতা, পেটে পানি জমা (অ্যাসাইটিস), অল্প আঘাতেই ত্বকে ব্রুইস বা রক্ত জমে কালচে দাগ পড়া ইত্যাদি।
লিভার ক্যান্সারের প্রধান কারণ হলো হেপাটাইটিস বি, হেপাটাইটিস সি অথবা অ্যালকোহলের কারণে লিভার সিরোসিস হওয়া। অন্যান্য কারণের মধ্যে রয়েছে আফলাটক্সিন, নন-অ্যালকোহলিক ফ্যাটি লিভার ডিজিজ, ও লিভার ফ্লুকস। 
প্রধান দুটি টাইপ হলো হেপাটোসেলুলার কার্সিনোমা যা ৮০% ক্ষেত্রে হয় এবং কোলানজিওকার্সিনোমা। অপেক্ষাকৃত কম গুরুত্বপূর্ণ টাইপ হলো মিউসিনাস সিস্টিক নিওপ্লাজম ও ইন্ট্রাডাক্টাল প্যাপিলারি নিওপ্লাজম রক্তপরীক্ষা ও মেডিকেল ইমেজিং এর মাধ্যমে রোগ নির্ণয় করা যায় তবে টিস্যু বায়োপসি করে নিশ্চিত হওয়া যায়।
প্রতিরোধমূলক উপায় হিসেবে হেপাটাইটিস বি এর টিকা নিতে হয় এবং হেপাটাইটিস বি ও সি তে আক্রান্ত হলে চিকিৎসা নিতে হয়।ক্রনিক লিভার ডিজিজের রোগীর নিয়মিত ক্যান্সার স্ক্রিনিং করা উচিত। চিকিৎসা পদ্ধতিগুলোর মধ্যে রয়েছে সার্জারি, টার্গেটেড থেরাপি, রেডিওথেরাপি। কোনো কোনো ক্ষেত্রে অ্যাবলেশন থেরাপি, এমবোলাইজেশন থেরাপি বা লিভার ট্রান্সপ্লান্টেশন থেরাপি ব্যবহার করা হয়।
প্রাইমারি লিভার ক্যান্সার রোগীর সংখ্যার দিক থেকে ষষ্ঠ স্থানে (৬%) এবং ক্যান্সারজনিত মৃত্যুর ক্ষেত্রে দ্বিতীয় স্থানে (৯%)। ২০১২ সালে ৭৮২০০০ জন আক্রান্ত হয় এবং ৭৪৬০০০ মারা যান। ২০১৩ সালে লিভার ক্যান্সারে যতজন মারা যায় তার মধ্যে প্রায় ৩০০০০০ জন হেপাটাইটিস বি, ৩,৪৩,০০০ জন হেপাটাইটিস সি ও ৯২,০০০ জন অ্যালকোহল জনিত কারণে মারা গেছে। এশিয়া, সাব-সাহারান আফ্রিকাসহ যেসব এলাকায় হেপাটাইটিস বি ও সি এর প্রাদুর্ভাব বেশি সেখানে লিভার ক্যান্সারের রোগী বেশি।
মহিলাদের তুলনায় পুরুষদের এই রোগ বেশি। বেশিরভাগ রোগীর বয়স ৫৫ থেকে ৬৫ এর মধ্যে।যুক্তরাষ্ট্রে রোগ শনাক্ত হওয়ার পর ৫ বছর পর্যন্ত বেঁচে থাকার হার ১৮%। 
"hepatic" (হেপাটিক) শব্দটি গ্রিক "hêpar" শব্দ থেকে এসেছে যার অর্থ যকৃৎ
ন্যাট টমসন

নাথানিয়েল ফ্রাম্পটন ডেভিস টমসন (; জন্ম: ২৯ মে, ১৮৩৯ - মৃত্যু: ২ সেপ্টেম্বর, ১৮৯৬) নিউ সাউথ ওয়েলসের সিডনি এলাকার সারে হিলসে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৭৭ সালে অস্ট্রেলিয়ায় অনুষ্ঠিত টেস্ট ক্রিকেটের ইতিহাসের প্রথম দুই টেস্টে অংশগ্রহণ করেন ‘ন্যাট’ নামে পরিচিত ন্যাট টমসন।
১৫ মার্চ, ১৮৭৭ তারিখে সফরকারী ইংল্যান্ডের বিপক্ষে অস্ট্রেলিয়া টসে জয়লাভ করে ব্যাটিংয়ে নামে। অস্ট্রেলিয়ার ১ নম্বর ব্যাটসম্যান চার্লস ব্যানারম্যানের সাথে তিনিও ব্যাটিং উদ্বোধনে নামেন। তখন তার বয়স ছিল ৩৭ বছর ২৯০ দিন যা ইংল্যান্ডের জেমস সাউদার্টনের টেস্ট অভিষেকের পর দ্বিতীয় সর্ববয়োঃজ্যেষ্ঠ ছিল। ঐ টেস্টে প্রথম ব্যাটসম্যান হিসেবে ডিসমিস হন। দলের রান সংখ্যা ২ থাকা অবস্থায় অ্যালেন হিলের বলে পরিষ্কার বোল্ড হন ব্যক্তিগত ১ রান নিয়ে।
এক পক্ষকাল পর দ্বিতীয় টেস্ট শুরু হলে দ্বিতীয় ইনিংসে তিনি ৪১ রান তোলেন। প্রথম উইকেট জুটিতে ডেভ গ্রিগরি’র সাথে ৮৮ রান সংগ্রহ করেন তিনি।
১৮৫০-এর দশকে নিউ সাউথ ওয়েলসের পক্ষে খেলতে শুরু করেন থমসন। শুরুতে তিনি ফিল্ডসম্যান হিসেবে খেললেও পরবর্তীকালে তার ব্যাটিংয়ের উত্তরণ ঘটতে শুরু করে। ১৮৬৭-৬৮ মৌসুমে প্রথম আন্তঃউপমহাদেশীয় খেলায় দলের প্রথম অর্ধ-শতক করেছিলেন তিনি। ১৮৭৮ সালে ইংল্যান্ড সফরে অস্ট্রেলিয়া দলের অন্যতম সদস্য হিসেবে অন্তর্ভুক্ত হলেও ব্যবসায়িক কারণে সফরে যেতে অস্বীকৃতি জানান ও সংক্ষিপ্তকালের জন্য আন্তর্জাতিক ক্রিকেট জীবনের সমাপণ ঘটেছিল।
উইজডেন কর্তৃপক্ষ ১৯৯৩ সাল পর্যন্ত মধ্য নাম বাদেই তাকে নাথানিয়েল থম্পসন নামে উল্লেখ করতো ও ইংল্যান্ডের বার্মিংহামে ২১ এপ্রিল, ১৮৩৮ তারিখে তার জন্ম বলে জানায়। এছাড়াও, বিল ফ্রিন্ডলের ‘উইজডেন বুক অব টেস্ট ক্রিকেট ১৮৭৬-৭৭ টু ১৯৭৭-৭৮’ শীর্ষক গ্রন্থের সংক্ষিপ্ত জীবনীতেও একই কথা তুলে ধরা হয়। এরফলে তিনি শুরুর দিককার অস্ট্রেলিয়ার টেস্ট ক্রিকেটার ছিলেন। পরবর্তীতে ১৯৯৩ সালে জন্ম ও মৃত্যু অধ্যায়ের পাদটীকায় উইজডেন ঘোষণা করে যে, গবেষণায় এন.এফ.ডি. টমসনের বিষয়ে কিছু পরিবর্তন ঘটেছে। এরফলে টমসন ও নেড গ্রিগরি একই দিনে জন্মগ্রহণ করছেন এবং শুরুর দিকে জন্মগ্রহণকারী অস্ট্রেলীয় টেস্ট ক্রিকেটার হিসেবে পরিচিতি লাভ করে আসছেন।
২০১৬–১৭ আফগানিস্তান ক্রিকেট দলের সংযুক্ত আরব আমিরাত সফর

আফগানিস্তান ক্রিকেট দল তিনটি টুয়েন্টি২০ আন্তর্জাতিক খেলার জন্য সংযুক্ত আরব আমিরাত সফর করে, যা ডিসেম্বর ২০১৬-এ অনুষ্ঠিত হয়।
সমুন্দরফল

সমুন্দরফল (বৈজ্ঞানিক নাম: "Barringtonia racemosa") () হচ্ছে লিসিথিডাসি পরিবারের একটি উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত। এটি দক্ষিণ আফ্রিকাতেও একটি সংরক্ষিত উদ্ভিদ।
এটি ভারত মহাসাগরের জলার বনে পাওয়া যায়, যা শুরু হয়েছে মোজাম্বিকের পূর্ব তীর থেকে এবং দক্ষিণ আফ্রিকা থেকে মাদাগাস্কার পর্যন্ত। এছাড়াও ভারত, শ্রীলঙ্কা, মালয়েশিয়া, থাইল্যান্ড, লাওস, দক্ষিণ চীন, উত্তর অস্ট্রেলিয়া, সমুদ্র তীরবর্তী তাইওয়ান এবং আরো কিছু জায়গায় পাওয়া যায়।
পশুর

পশুর (বৈজ্ঞানিক নাম: "Xylocarpus moluccensis") হচ্ছে মেলিয়াসি পরিবারের একটি উদ্ভিদ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এটি স্বাদুপানির উদ্ভিদ। সুন্দরবন এলাকায় হয় তবে কম লবণাক্তটা এলাকায়।
প্রমথ ভৌমিক

প্রমথ ভৌমিক (৫ ডিসেম্বর ১৯০১ ― ২ জানুয়ারি ১৯৭৭) ছিলেন একজন সাম্যবাদী বিপ্লবী, সাংবাদিক ও কৃষক নেতা। তার আসল নাম প্রমথনাথ ভৌমিক।
প্রমথ ভৌমিকের আদি বাড়ি খুলনার দেবীপুরে। তার পিতা পার্বতী চরণ ভৌমিক। প্রাতিষ্ঠানিক শিক্ষাতে আগ্রহী ছিলেননা। নিজে নিজেই বিভিন্ন সাহিত্যের পাশাপাশি ধর্ম ও দর্শনশাস্ত্র পাঠ করতেন। অনুশীলন সমিতির মাধ্যমে স্বদেশী আন্দোলনে মাত্র চোদ্দ বছর বয়সে তার হাতেখড়ি হয়।
১৯১৫ খ্রিষ্টাব্দ থেকে অনুশীলন সমিতির সাথে যোগাযোগ হয় তাঁর। ১৯২১ এ অসহযোগ আন্দোলনে অংশগ্রহণ করে তিনমাস কারাবরণ। খুলনায় সাতক্ষীরা মহকুমায় তীব্র দুর্ভিক্ষ দেখা দিলে আচার্য প্রফুল্ল চন্দ্র রায়ের নেতৃত্বে সেবাকাজে ঝাঁপিয়ে পড়েন। ১৯২২ এ নেতাজী সুভাষচন্দ্রের সাথে উত্তরবঙ্গ বন্যা পীড়িতদের সাহায্যে স্বেচ্ছাসেবী দলে যোগ দেন। ১৯২৪ সালে কপিলমুনি আশ্রমে অচ্ছুতদের প্রবেশাধিকারের দাবীতে সত্যাগ্রহ করেন।
সমাজতান্ত্রিক ভাবধারায় অনুপ্রাণিত হয়ে প্রখ্যাত কমিউনিস্ট নেতা ভবানী সেনের সাথে যশোর-খুলনা যুব সংঘের কাজে। এই সংঘকে শাসকেরা নাম দেয় 'টেরো কমিউনিস্ট গ্রুপ'। সন্ত্রাসবাদের পথে সশস্ত্র বিপ্লবে দেশ হতে ইংরেজ বিতাড়ন ছিল এই সংঘের লক্ষ্য। প্রমথ ভৌমিক, শচীন বোস, সন্তোষ ঘোষ, বিষ্ণু চট্টোপাধ্যায়রা ছাত্র যুবদের মধ্যে বৈপ্লবিক ও ব্রিটিশ বিরোধী চেতনা প্রসারে ব্রতী হন। পুলিশ তাদের এজন্যে গ্রেপ্তার করে। প্রমথ ভৌমিক মুক্তি পেয়ে শ্রমিক আন্দোলনেও অংশ নেন। লিলুয়ার রেল কারখানা ধর্মঘটে যোগদান করেছিলেন। ১৯২৭ ও ১৯২৯ রাজনৈতিক ডাকাতির অভিযোগে পূনরায় কারান্তরালে। বেংগল অর্ডিন্যান্স এ গ্রেপ্তার হন ১৯৩০ সালে। এসময় প্রায় আট বছর জেলে থাকাকালীন মার্ক্সবাদী সাহিত্য পাঠ ও কমিউনিজমে বিশ্বাসী হয়ে ওঠেন। বক্সা জেলে বন্দী থাকাকালীন তার প্রবন্ধ "মার্ক্সবাদ বনাম বেদান্ত দর্শন" অতি বিশিষ্ট রচনা।
জেল থেকে বেরিয়ে পাকাপাকি ভাবে ভারতীয় কমিউনিস্ট পার্টিতে যোগ। ১৯৪৪ সালে পার্টি সদস্য পদ পান। যশোর-খুলনা এলাকায় কৃষক আন্দোলনে বিষ্ণু চট্টোপাধ্যায়ের সাথে মিলে ব্যপক সংগ্রাম পরিচালনা করেছেন। খুলনা দক্ষিণাঞ্চলে তেভাগা আন্দোলনের মূল উদ্যোক্তা ছিলেন তিনি। পাকিস্তানের কমিউনিস্ট পার্টি গঠিত হলে কেন্দ্রীয় কমিটি নির্বাচন করার সঙ্গে সঙ্গে পার্টির পূর্ববঙ্গ (পূর্ব পাকিস্তান) প্রাদেশিক কমিটি গঠন করা হয়। সেই কমিটির অন্যতম নেতা হিসেবে নির্বাচিত হন প্রমথ ভৌমিক।
ভারতের কমিউনিস্ট পার্টির (অবিভক্ত) মুখপত্র কালান্তরের প্রকাশকাল থেকে আমৃত্যু সম্পাদনার গুরু দায়িত্ব পালন করেছেন। নানা লেখালিখির সাথে যুক্ত ছিলেন। প্রগতিশীল সাহিত্য পত্র পত্রিকার পক্ষ থেকে সমাজতান্ত্রিক সোভিয়েত ইউনিয়নের আমন্ত্রণে সেদেশে যান। শেষ জীবনে যশোর-খুলনা প্রাক স্বাধীনতা যুগের বিপ্লবী কর্মীদের নিয়ে একটি সংগঠন গড়ার কাজেও উদ্যোগী হয়েছিলেন।
বড় ভেন্ডপসিস

বড় ভেন্ডপসিস (বৈজ্ঞানিক নাম: "Vandopsis gigantea") হচ্ছে Vandopsis গণের অর্কিডের একটি প্রজাতি। এটি ১৮৮৯ সালে বর্ণিত একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এটি একটি সুগন্ধি অর্কিড। এটি লম্বায় ৩ ফুট। ৩০ বছর পুরনো দেখা যায়।
অস্ট্রেলীয় ম্যাগপাই

অস্ট্রেলিয়ার ম্যাগপাই (Cracticus tibicen) হচ্ছে মাঝারি আকারের সাদা কালো প্যাসারিন পাখি যাদের আদি নিবাস অস্ট্রেলিয়া এবং নিউ গায়ানা। পুরুষ পাখির মাথার পিছে সাদা পালক থাকে।
১৮০১ সালে ইংরেজ পক্ষীবিদ জন ল্যাথাম সর্বপ্রথম অস্ট্রেলিয়ার ম্যাগপাইকে Coracias tibicen হিসেবে বর্ণনা করেন। এর প্রজাতি নাম টিবিসেন ল্যাটিন শব্দ অর্থ বংশী বাদক। এই পাখিরা খুবই সুমিষ্ট স্বরে গান করে। এই পাখির অনেক স্থানীয় নাম আছে। সিডনি অঞ্চলের ইয়োরা এবং ডারুগ অধিবাসীরা এদেরকে টাররা-ওন-ন্যাং, উইবাং, ম্যারিয়াং নামে ডাকতো।
প্রাপ্তবয়স্ক ম্যাগপাই লম্বায় ৩৭-৪৩ সেমি, ওজনে ২২০-৩৫০ গ্রাম। ডানার বিস্তৃতি ৬৫-৮৫ সেমি। এদের চঞ্চু নীলাভ সাদা যার মাথা হুক আকৃতির। কালো পা দুখানা দীর্ঘ এবং মজবুত প্রকৃতির। পাখনা বিশুদ্ধ কালো এবং সাদা। পুরুষ পাখির মাথার পেছনে সাদা পালক এবং স্ত্রী পাখির মাথার পেছনে ধূসর সাদা পালক থাকে।
এদেরকে দেখতে পাওয়া যায় নিউ গায়ানার দক্ষিণাঞ্চলে, ওরিমো নদী ও প্রিন্সেস মেরিয়ান প্রণালী মাঝের অঞ্চলে, অস্ট্রেলিয়্র অধিকাংশ স্থানে, কেপ ইয়র্ক, গিবসন, গ্রেট স্যান্ডি মরুভূমি এবং তাসমানিয়ার দক্ষিণ-পশ্চিমে। ১৮৬০ এর দিকে স্থানীয়দের হাত ধরে তাসমানিয়া ও ভিক্টোরিয়া থেকে ম্যাগপাই পাখি নিউজিল্যান্ড প্রবেশ করে। কৃষিজমির কীটপতঙ্গ দমনে নিউজিল্যান্ডে ম্যাগপাই আনা হয়।
অস্ট্রেলীয় ম্যাগপাই সর্বভুক প্রকৃতির পাখি। এরা বিভিন্ন ধরনের খাবার খায়। এরা ভূমিতে এবং ভূমির কাছাকাছি নানাবিধ খাবার খেয়ে থাকে যেমন কেঁচো, বহুপদী, শামুক, মাকড়শা, বিছে, তেলাপোকা, পিঁপড়া, গোবরেপোকা, মথ, শুঁয়োপোকা, ঘাসফড়িঙ, ব্যাং, ইঁদুর, শস্যকণা, ডুমুর, ওয়ালনাট ইত্যাদি খেয়ে থাকে।
বিবাহ নিবন্ধন

বিবাহ নিবন্ধন বলতে সরকার কর্তৃক নির্ধারিত পদ্ধতিতে সরকারি দলিলে বিবাহের অন্তর্ভুক্তি বোঝায়। বাংলাদেশে সরকার কর্তৃক নিয়োগপ্রাপ্ত কাজি মুসলমানদের বিবাহ নিবন্ধন করে থাকেন। 
দেশে বিদ্যমান আইনের দ্বারা নির্ধারিত তথ্যাবলী দিয়ে নির্ধারিত ছকপূরণ করে সরকারিভাবে বিবাহ তালিকাভূক্তি করাই হচ্ছে বিবাহ নিবন্ধন। ১৮৭২ খ্রিষ্টাব্দের খ্রিস্টান ম্যারেজ অ্যাক্ট অনুযায়ী, খ্রিস্টানদের জন্য বিবাহ নিবন্ধন বাধ্যতামূলক। একইভাবে মুসলিম বিবাহ ও তালাক (রেজিস্ট্রেশন) আইন ১৯৭৪ মোতাবেক অনুযায়ী, মুসলমানদের প্রতিটি বিবাহ নিবন্ধন করতে হবে। বাংলাদেশে বিদ্যমান হিন্দু পারিবারিক আইনে হিন্দু বিবাহ নিবন্ধনের কোনো বিধান নেই। বৌদ্ধ বিবাহ হিন্দু পারিবারিক আইনমতে পরিচালিত হযয়ে থাকে। এ কারণে বৌদ্ধদের ক্ষেত্রেও বিবাহ নিবন্ধনের কোনো আইনি বাধ্যবাধকতা নেই। যে ক্ষেত্রে প্রযোজ্য, সে ক্ষেত্রে বিবাহ নিবন্ধন না-করা একটি শাস্তিযোগ্য অপরাধ।
মুসলিম বিবাহ ও তালাক (রেজিস্ট্রেশন) আইন ১৯৭৪ মোতাবেক, প্রতিটি বিবাহ নিবন্ধন করতে হবে। বিবাহের দিন বা কোনো কারণে তা সম্ভব না হলে বিবাহের ৩০ দিনের মধ্যে নিবন্ধন সম্পন্ন করতে হবে। মুসলমানদের ক্ষেত্রে সরকার নির্ধারিত কাজি সরকার নির্ধারিত ছকে বিবাহের নিবন্ধন করবেন। যে কাগজে এই নিবন্ধন করা হয় তা-ই কাবিননামা তথা নিকাহনামা নামে পরিচিত। কাবিননামায় যা অবশ্যই থাকবে তা হলো- বিবাহের ও নিবন্ধনের তারিখ, স্বামী ও স্ত্রীর নাম, পরিচয় ও বয়স, বিবাহের সাক্ষীদের নাম ও পরিচয়, বিবাহের দেনমোহরের পরিমাণ এবং তা আদায়ের ও বাকির পরিমাণ, কাজির স্বাক্ষর ও সিলমোহর ইত্যাদি। বিবাহ নিবন্ধনের ক্ষেত্রে বরপক্ষ নিবন্ধন ফি প্রদান করবে। বিয়ে নিবন্ধনের পর কাজি তথা নিকাহ রেজিষ্টার স্বামী ও স্ত্রীকে কাবিননামার সত্যায়িত কপি প্রদানে বাধ্য। নিবন্ধনের সময় কাজি যাচাই করবেন (ক) স্বামীর বয়স কমপক্ষে ২১ এবং স্ত্রীর বয়স কমপক্ষে ১৮ হয়েছে কি না, বিবাহে স্বামী ও স্ত্রী’র পূর্ণ সম্মতি রয়েছে কি না (গ) বিয়ের সাক্ষীগণ উপস্থিত কি না এবং (ঘ) দেমমোহরের পরিমাণ যথাযোগ্য কি না এবং তার কত অংশ আদায় করা হয়েছে। এসব বিষয়ে নিশ্চিত হয়ে কাজি নিবন্ধনে অগ্রসর হবেন।
মুসলিম আইন অনুযায়ী, বিবাহ নিবন্ধন না করা একটি শাস্তিযোগ্য অপরাধ। বিবাহ নিবন্ধন না করলে বিচারক্রমে দুই বছর বিনাশ্রম কারাদণ্ড ও ৩০০০ টাকা জরিমানা বা উভয়দণ্ড প্রযোজ্য হতে পারে।
কোথ (উদ্ভিদ)

কোথ (বৈজ্ঞানিক নাম: "Saussurea costus") () হচ্ছে এস্টারাসি পরিবারের উদ্ভিদের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
কোথ একটি ঔষধি উদ্ভিদ হিসাবে চাষ করা হয় ভারতের হিমাচল প্রদেশ, জম্মু-কাশ্মীরে।এর কারণ হলও হিমালয় অঞ্চল পাহাড়ী অঞ্চল বলে এই গাছ দ্রুত প্রসার লাভ করে।
জুলাই থেকে আগস্টে সাধারণত ফুল ফুটে। আগস্ট থেকে সেপ্টেম্বরের মধ্যে ফুল থেকে বীজ হয়।
পাফিওপেডিলাম

পাফিওপেডিলাম, প্রায় ভেনাসের স্লিপার বলা হয়, হচ্ছে "Cypripedioideae" উপপরিবারের অর্কিডের একটি গণের নাম। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এই গণের বাংলাদেশে প্রাপ্ত প্রজাতিগুলো সংরক্ষিত। এদের প্রায় ৮০টি গৃহীত প্রজাতি আছে।
এই গণটি দক্ষিণপূর্ব এশিয়া, ভারতীয় উপমহাদেশ, দক্ষিণ চীন, নিউ গিনি সলোমন দ্বীপপুঞ্জ এবং বিসমার্ক দ্বিপপুঞ্জে পাওয়া যায়।
লাল রাস্না

লাল রাস্না (দ্বিপদ নাম:Renanthera imschootiana) () হচ্ছে অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত। এদের ফুল লাল রঙের।
এদেরকে পূর্ব হিমালয় থেকে চীন, দক্ষিণ পূর্ব য়ুনান এবং ভিয়েতনামে দেখা যায়।
ট্রান্সফর্মার্স (চলচ্চিত্র ধারাবাহিক)

ট্রান্সফর্মার্স (ইংরেজি : "Transformers") একটি আমেরিকান সাইন্স ফিকশন, অ্যাকশনধর্মী চলচ্চিত্রের সিরিজ। এই সিরিজটির সকল চলচ্চিত্র মাইকেল বে দ্বারা প্রযোজিত। সিরিজটির চলচ্চিত্র গুলো হল, "ট্রান্সফর্মার্স" (২০০৭), "ট্রান্সফর্মার্স: রিভেঞ্জ অব দা ফলেন" (২০০৯), "ট্রান্সফর্মার্স: ডার্ক অব দা মুন" (২০১১), "ট্রান্সফর্মার্স: এজ অব এক্সটিঙ্কশন" (২০১৪) এবং "ট্রান্সফর্মার্স: দা লাস্ট নাইট" (২০১৭)। ট্র্যাভিস নাইট পরিচালিত একটি চলচ্চিত্র "বাম্বলবি: দা মুভি" শিরোনামের চলচ্চিত্রটি ২০১৮ সালে মুক্তি পায় এবং এটি সিরিজটির ষষ্ঠ চলচ্চিত্র। সিরিজটি বণ্টনের কাজ করেছে প্যারামাউন্ট পিকচার্স এবং ড্রিমওয়ার্কস।
জুবিলী ব্যাংক

জুবিলী ব্যাংক হচ্ছে বাংলাদেশের অন্যতম একটি পুরাতন বাণিজ্যিক ব্যাংক।
জুবিলী ব্যাংকটি ১৯১৩ সালের ১৫ এপ্রিল কুষ্টিয়া জেলার খোকসা উপজেলার জানিপুরে প্রতিষ্ঠিত হয়। ১৯৮৮ সালে এটি বাণিজ্যিক ব্যাংকে রুপান্তরিত হওয়ার অনুমতি পায় বাংলাদেশ ব্যাংক হতে। ব্যাংকটি কিছুটা কুখ্যাতি অর্জন করে এর কিছু শেয়ার মালিকানা কর্নেল খন্দকার আব্দুর রশিদ, কর্নেল সাঈদ ফারুক রহমান, মেজর বজলুল হুদার অধীনে ছিল যারা কিনা ছিল বঙ্গবন্ধু শেখ মুজিবুর রহমান হত্যাকান্ডে জড়িত।
বঙ্গবন্ধুর খুনিদের মালিকানাধীন জুবিলী ব্যাংক লিমিটেড ২০১৭ সালের ০৩ ফেব্রুয়ারি উচ্চ আদালত এক ঘোষনার মাধ্যমে বিলুপ্ত ঘোষণা করেছে। বৃহস্পতিবার (৩ ফেব্রুয়ারি) এই আদেশ দিয়েছেন হাইকোর্ট।
ঘর নেংটি ইঁদুর

ঘর নেংটি ইঁদুর (দ্বিপদ নাম:Mus musculus) () হচ্ছে মুরিডি পরিবারের মুরিনি উপপরিবারের এক প্রজাতির ইঁদুর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ৩ অনুযায়ী এ প্রজাতিটি সংরক্ষিত।
এগুলোর দৈর্ঘ্য হয় এবং লেজের দৈর্ঘ্য হয় । ওজন হয় সাধারণত । বনে এদের শরীরের রং হয় সাদা থেকে কালো বা বাদামির মধ্যে, কিন্তু পরীক্ষাগারে এদের বিভিন্ন রং হয় যেমন সাদা শ্যাম্পেন থেকে কালো। এদের লোম ছোট হয় কিন্তু সব প্রজাতিরই সাদা পেট থাকে না। কান এবং লেজে খুব অল্প চুল থাকে। "Apodemus" ইদুরের চেয়ে এদের পেছনের পা ছোট হয়, মাত্র ; সাধারণ চলন ঢং হল দৌড়ানোর মত যা প্রায় , যদিও তারা উর্ধ্বদিকে ঝাপ দিতে পারে প্রায় . গলার স্বর খানিকটা চিঁ চিঁ করার মত। এরা বিভিন্ন পরিবেশে বাচতে পারে এবং ঘর, খোলা মাঠ, চাষাবাদের জায়গা ও ব্যবসায়িক পরিবেশে এদের দেখতে পাওয়া যায়।
বাচ্চাদের লিঙ্গ নির্ধারন করা যায় anogenital distance নির্ণয় করে যেহেতু পুরুষদের ক্ষেত্রে তা প্রায় দ্বিগুন হয়। ১০ দিনের মত বয়স হলে স্ত্রী ইদুরগুলোর পাঁচ জোড়া mammary glands এবং স্তন তৈরী হয়; পুরুষদের কোন স্তন থাকে না। পূর্ণবয়স্ক প্রজননক্ষম হলে পুরুষদের শরীরে testicle থাকে। এই টেস্টিকল শরীরের তুলনায় বড় এবং তা আবার শরীরের ভেতর গুটিয়ে নেয়া যায়।
বিমলপ্রতিভা দেবী

বিমলপ্রতিভা দেবী (ডিসেম্বর ১৯০১ — আগস্ট ১৯৭৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
বিমলপ্রতিভা দেবী ১৯০১ সালে ভারতের ওড়িশা রাজ্যে কটকে জন্মগ্রহণ করেন। কিন্তু পিতৃভূমি ছিল নদীয়ায়। তার পিতার নাম সুরেন্দ্রনাথ মুখার্জী ও মাতার নাম ইন্দুমতী দেবী। পিতার আদর্শে প্রভাবিত হয়ে রাজনীতিতে যোগ দেন।
১৯১৮ সালে তিনি রাজনীতিতে যুক্ত হন। ১৯২১ সালে অসহযোগ আন্দোলনে যোগ দেন। ১৯২৮ সালে প্রকাশও কংগ্রেসে যোগ দেন। ১৯৩০ সালে লবণ আইন অমান্য আন্দোলনে যুক্ত হন। সে সময় 'নারী সত্যাগ্রহ সমিতি'-র যুগ্ম-সম্পাদিকা ছিলেন। ১৯৩০ সালে তার ছয় মাসের কারাদণ্ড হয়। ১৯৩১ সালে মানিকতলার ডাকাতি সম্পর্কে তিনি সহ অনেকে গ্রেপ্তার হন এবং ১৯৩৮ সালে মুক্তি পান। এই সালেই ত্রিপুরা যুব সম্মেলনে তিনি যোগদান করেন। ১৯৪১ সালের ২৭ জানুয়ারি রাষ্ট্রদ্রোহমূলক ইস্তেহার রাখার কারণে দুই বছর কারাদণ্ড হয়। ১৯৪৫ সালে শ্রমিক আন্দোলনের সাথে যুক্ত হন। স্বাধীন ভারতে কয়লা খাদানের শ্রমিকদের প্রাপ্য অধিকার ও ন্যায্য দাবি আদায়ের লড়াইতেও তার অবদান আছে। রিভলিউশনারি কমিউনিস্ট পার্টি অব ইন্ডিয়ার প্রতিষ্ঠাতা নেতা সৌমেন্দ্রনাথ ঠাকুরের সংস্পর্শে এসে বিমলপ্রতিভা তার দলে যোগ দেন। নিয়মিত শ্রমিক মহল্লায় ঘুরে ঘুরে ওষুধপথ্য দেওয়া ও শ্রমিকের ছেলেমেয়েদের পড়ানোর ব্যবস্থা করেছেন বিমলপ্রতিভা। তিনি সাহিত্যচর্চাও করতেন। ১৯৩৮ সালে তাঁর উপন্যাস "নতুন দিনের আলো" প্রকাশ পায়।
বিমলপ্রতিভা দেবী আগস্ট ১৯৭৮ সালে মৃত্যুবরণ করেন। আসানসোল শহরের নিকটে তার স্মৃতিতে একটি রাস্তার নাম বিমলপ্রতিভা দেবী সরণি রাখা হয়েছিল।
মৌসুমী হামিদ

মৌসুমী হামিদ একজন বাংলাদেশী মডেল ও অভিনেত্রী। ২০১০ সালে লাক্স-চ্যানেল আই সুপারস্টারে রানার্স আপ হওয়ার পর থেকে জনপ্রিয়তা পায়। তার পর থেকে বেশকিছু টিভি অনুষ্ঠানে অংশগ্রহণ করেন। খালিদ মাহমুদ মিঠু পরিচালিত ‘বাংলা আমার মাতৃভাষা’ নাটকে অভিনয়ের মাধ্যমে অভিনয় ক্যারিয়ার শুরু করলেও মোস্তফা কামাল রাজ পরিচালিত ‘বিয়োগফল’ নাটকের মাধ্যমে প্রথম ছোটপর্দায় উপস্থিত হন।
মৌসুমী হামিদ পিতার কর্মস্হল সূত্রে ঢাকার সিএমএইচ হাসপাতালে জন্মগ্ৰহন করেন । তার পিতা একজন অবসরপ্রাপ্ত সেনাবাহিনীর সার্জেন্ট। সাতক্ষীরা জেলার তালা উপজেলায় তার পৈত্রিক নিবাস। তালা হতে মাধ্যমিক বিদ্যালয় শেষ হবার পর তিনি খুলনা চলে যান ব্যবস্থাপনা শিক্ষায় পড়াশুনার জন্য এবং আযম খান সরকারি কমার্স কলেজে ভর্তি হন সেখান থেকেই তিনি শিক্ষা জীবন শেষ করেন। এর পর ঢাকায় চলে যান মিডিয়া জগতে প্রবেশের জন্য।
২০২৪ সালের ১২ জানুয়ারি লেখক "আবু সাইয়িদ রানার" সাথে বিবাহ বন্ধনে আবদ্ধ হন।
২০১১ সালে লাক্স চ্যানেল আই সুপার স্টারে তিনি রানার্স আপ হন। এরপর টেলিভিশন ধারাবাহিক "রশ্নি"' এ অংশগ্রহণের মধ্য দিয়ে তিনি অভিনয় জগতে প্রবেশ করেন। এর পর আরো অনেক টেলিভিশন ধারাবাহিকেও তিনি অংশগ্রহণ করেন। যেমন: "রেডিও চকলেট, ভালোবাসার চতুষ্কনে।"
মৌসুমী হামিদ ২০১৩-এ না মানুষ চলচ্চিত্রে অভিনয় করেন। কিন্তু চলচ্চিত্রটির নির্মাণ কাজ বন্ধ হয়ে যাওয়ায় এখনো তার অভিনীত কোন চলচ্চিত্র মুক্তির মুখ দেখতে পারে নি। এরপর ২০১৪-এ হাডসনের বন্দুক চলচ্চিত্রের মাধ্যমে আলোচনায় আসেন।
ফারহানা মিলি

ফারহানা মিলি হচ্ছেন একজন বাংলাদেশী চলচ্চিত্র এবং টেলিভিশন অভিনেত্রী। 
ধারাবাহিক নাটক "জুট জামেলা" তে অংশগ্রহণ করে তার অভিনয় কর্মজীবন শুরু করেন। ২০০৯ সালে গিয়াসউদ্দিন সেলিম পরিচালিত মনপুরা চলচ্চিত্রে প্রধান চরিত্রে অভিনয় করে তিনি চলচ্চিত্র জগতে প্রবেশ করেন।‘মনপুরা’ ছবিতে কাজ করার আগেও ফারহানা মিলি বাংলা টিভি নাটকে অভিনয় করেছেন।
এছাড়াও পোস্ট গ্র্যাজুয়েট নাটকে মিলি অভিনয় করছেন।
মিলি ২০১১ সালে ইঞ্জিনিয়ার রাশিদুল ইসলামকে বিয়ে করেন। তার একটি ছেলে সন্তান রয়েছে।
বাংলাদেশের সংরক্ষিত মাছের তালিকা

বাংলাদেশের সংরক্ষিত মাছ বলতে বোঝানো হয় সে সব মাছকে যেগুলো বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইন অনুযায়ী বাংলাদেশ সরকার কর্তৃক সংরক্ষিত ঘোষণা করা হয়েছে। উক্ত আইনের শেষে যুক্ত ২য় ও ৩য় তফসিলে মোট ৫২ প্রজাতির মাছের নামোল্লেখ করা হয়েছে যেগুলো বাংলাদেশের ভূ-খণ্ডে সংরক্ষিত বন্যপ্রাণী "(Protected animal)" হিসেবে বিবেচিত হবে।
সংরক্ষিত বন্যপ্রাণীর ক্ষেত্রে সকলকে সতর্কতা অবলম্বন করতে হবে। কেননা উক্ত আইনের ৬ ধারা মোতাবেক এই ৫২ প্রজাতির বন্যপ্রাণী শিকার বা বন্যপ্রাণী, মাংস, ট্রফি, অসম্পূর্ণ ট্রফি, বন্যপ্রাণীর অংশবিশেষ অথবা এসব হতে উৎপন্ন দ্রব্য দান, বিক্রয় বা কোনো প্রকারে কোনো ব্যক্তি বা প্রতিষ্ঠান বা অন্য কারো নিকট হস্তান্তর করা নিষিদ্ধ ঘোষণা করা হয়েছে। উক্ত ধারা লঙ্ঘন করলে বিচারক্রমে ৩৯ ধারা অনুযায়ী কোনো ব্যক্তি এক বছরের কারাদণ্ড অথবা ৫০ হাজার টাকা জরিমানা অথবা উভয় দণ্ডে দণ্ডিত হতে পারেন। কোন ব্যক্তি একই অপরাধ দ্বিতীয়বার করলে শাস্তির পরিমাণ দ্বিগুণ হবে।
আরও উল্লেখ রয়েছে আইনের ৪১ ধারা ১/২ মোতাবেক যে কোনো ব্যক্তি এই আইনের অধীন কোন অপরাধ সংঘটনে প্রত্যক্ষ বা পরোক্ষভাবে সহায়তা করলে বা উক্ত অপরাধ সংঘটনে প্ররোচনা প্রদান করে থাকলে এবং উক্ত সহায়তা বা প্ররোচনার ফলে অপরাধটি সংঘটিত হলে, উক্ত সহায়তাকারী বা প্ররোচনাকারী তাহার সহায়তা বা প্ররোচনা দ্বারা সংঘটিত অপরাধের জন্য নির্ধারিত দন্ডে দণ্ডিত হইবেন।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী ২৫ টি প্রজাতি এবং তফসিল ২ অনুযায়ী ২৭ প্রজাতির, মোট ৫২ প্রজাতির মাছকে সংরক্ষিত ঘোষণা করা হয়েছে। অর্থাৎ আইন অনুসারে এই ৫২ প্রজাতির মাছ শিকার, বিক্রয় ও বিপণন বাংলাদেশের আইনে শাস্তিযোগ্য অপরাধ।নিম্নে তফসিল ১ ও তফসিল ২-এর মাছগুলোর নাম উল্লেখ করা হলো:
</div>
নিম্নে তফসিল ২-এর মাছগুলোর নাম উল্লেখ করা হল:
</div>
২০১৭ ইন্ডিয়ান প্রিমিয়ার লিগ

২০১৭ ইন্ডিয়ান প্রিমিয়ার লিগ (সংক্ষিপ্তভাবে আইপিএল ৯১০ বা ভিভো আইপিএল ২০১৭) হল আইপিএলের দশম আসর, যা পেশাদার টুয়েন্টি২০ লিগ প্রতিযোগিতা হিসাবে ২০০৭ সালে ভারতীয় ক্রিকেট কন্ট্রোল বোর্ড কর্তৃক চালু হয়। টুর্নামেন্টটি ২০১৭ সালের ৫ এপ্রিল থেকে ২১ মে পর্যায়ে অনুষ্ঠিত হয়।
ম্যাচ গুলো আয়োজনের জন্য ১০ টি ভেন্যু নির্বাচিত হয়েছে। উদ্বোধনী ম্যাচ এবং ফাইনাল ম্যাচ অনুষ্ঠিত হবে হায়দ্রাবাদের রাজীব গান্ধী আন্তর্জাতিক ক্রিকেট স্টেডিয়াম-এ।
বীরেন্দ্রনাথ দাশগুপ্ত

বীরেন্দ্রনাথ দাশগুপ্ত (১৩ মে ১৮৮৮ ― ৫ জানুয়ারি ১৯৭৪) ছিলেন একজন প্রবাসী ভারতীয় বিপ্লবী। তিনি জলপাইগুড়িতে জন্মগ্রহণ করেন। তাঁর পিতা ঈশানচন্দ্র দাশগুপ্ত ছিলেন জলপাইগুড়ি জেলার লব্ধপ্রতিষ্ঠ উকিল।
জলপাইগুড়ি জেলা স্কুলের ছাত্র থাকাকালীন তিনি ১৯০৫ সালে স্বদেশী আন্দোলনে যোগ দেন স্বেচ্ছাসেবক হিসেবে। বিলিতি কাপড় পোড়ানোর জন্যে প্রধান শিক্ষক অন্য এক ছাত্রকে বেত্রদন্ড দিলে তার প্রতিবাদে তিনি স্কুল ত্যাগ করেন ও কলকাতায় আসেন। ১৯০৬ সালে জাতীয় শিক্ষা পরিষদের পরিচালনাধীন শিক্ষালয়ে (বর্তমান যাদবপুর বিশ্ববিদ্যালয়) যোগ দেন। ছাত্রাবস্থায় অরবিন্দ ঘোষ ছাড়াও বিনয় সরকার, সতীশচন্দ্র মুখার্জী, রাধাকুমুদ বন্দ্যোপাধ্যায়কে শিক্ষক হিসেবে পান এবং ভূপেন্দ্রনাথ দত্তের সাহচর্যে বিপ্লবী রাজনীতিতে আকৃষ্ট হন। ইলেক্ট্রিকাল ইঞ্জিনিয়ারিং পড়ার জন্যে মেধাবী বীরেন্দ্রনাথ স্কলারশিপ পেয়ে আমেরিকা যাত্রা করেন এবং পার্ডু বিশ্ববিদ্যালয় থেকে ডিগ্রী পান।
প্রথম বিশ্বযুদ্ধের শুরুতে আমেরিকা প্রবাসী ভারতীয় বিপ্লবীদের সাথে যোগ দেন এবং গোপনে জার্মান রাষ্ট্রদূতের সাথে যোগাযোগ করে 'মির্জা আলি হায়দার' ছদ্মনামে পাসপোর্ট নিয়ে দুঃসাহসিক পথে রটারডেম হয়ে বার্লিন আসেন ১৯১৪ এর শেষার্ধে। সেখানে সামরিক শিক্ষায় শিক্ষিত হন। মানবেন্দ্রনাথ রায়, ভূপেন্দ্রনাথ দত্তের সাথে তৃতীয় কমিউনিস্ট আন্তর্জাতিকের অধিবেশনে মস্কো গেছিলেন তিনি।
বার্লিন কমিটির অন্যতম প্রধান মৌলানা বরকতুল্লাহর সেক্রেটারি হিসেবে আলেপ্পো ও জেরুজালেম যান। ব্রিটিশ বাহিনীর বিরুদ্ধে সশস্ত্র যুদ্ধে তুর্কি সেনাবাহিনীর হয়ে লড়াই করেছেন বীরেন্দ্রনাথ দাশগুপ্ত। নিজ কৃতিত্ববলে তিনি মেজর হন এবং সুয়েজ খাল রক্ষার লড়াইতে আহত হন। দিনের পর দিন জল না খেয়ে মরুভূমিতে লড়াই করতে করতে অসুস্থ হয়ে পড়েছিলেন। তাকে উদ্ধার করে আনেন ভূপেন্দ্রনাথ দত্ত ও বীরেন চট্টোপাধ্যায়।
যুদ্ধে আহত হওয়ার পর তিনি সুইজারল্যাণ্ডে সাত বছর অতিবাহিত করেছেন ব্যবসায়। জার্মান ব্যবসায়ীর সাথে ইন্দো-সুইস ট্রেডিং কোম্পানি স্থাপন করেছিলেন ১৯২১ সালে। এসময় লেখালিখির কাজেও রত ছিলেন। ভারতের রাজনৈতিক ও অর্থনৈতিক অবস্থা বিশ্লেষণ করে তার একাধিক প্রবন্ধ বিখ্যাত Nue Zuricher Zeitung পত্রিকায় প্রকাশিত হয়েছে।
১৯২৪ সালে দেশে ফিরলেও ব্রিটিশ পুলিশের তাড়ায় তাকে আবার জার্মানি চলে যেতে হয়। ১৯৩৭ সালে হিটলারের রোষানলে পড়ে একমাস হামবুর্গের আন্ডারগ্রাউন্ড সেলে কাটাতে হয়।
দ্বিতীয় বিশ্বযুদ্ধের পর ভারতবর্ষে আবার ফিরে আসেন তিনি, তবে আর সক্রিয় ভাবে রাজনৈতিক আন্দোলনে অংশগ্রহণ করেননি তবু স্বাধীনতা সংগ্রামীদের যথাযথ সাহায্য করতেন। ১৯৫০ সালে নদীয়াতে একটি সর্বোদয় আশ্রম প্রতিষ্ঠা করেছিলেন সেবামূলক উদ্দেশ্যে। বিনয় সরকার ইনস্টিটিউট অফ সোশাল সায়েন্সে'র প্রতিষ্ঠাতা পরিচালক ছিলেন।
ক্যালিফোর্নিয়া কন্ডর

ক্যালিফোর্নিয়া কন্ডর (Gymnogyps californianus) হচ্ছে নতুন বিশ্ব শকুন, উত্তর আমেরিকার সব থেকে বড় ভূমির পাখি। ১৯৮৭ সালে তারা বন্য পরিবেশ থেকে বিলুপ্ত হয়ে যায় অথবা শিকারীদের হাতে ধরা পড়ে। এরা পূনরায় উত্তর আরিজোনা এবং দক্ষিণ উটাহ, মধ্য ও দক্ষিণ ক্যালিফোর্নিয়া উপকূলের পর্বতে এবন উত্তরের বাজা ক্যালিফোর্নিয়াতে বংশবিস্তার করে। এরা উত্তর আমেরিকার সব থেকে ভারী পাখি। পৃথিবীর দীর্ঘজীবী পাখিদের মধ্যে ক্যালিফোর্নিয়া শকুন অন্যতম, এদের জীবনকাল ৬০ বছর পর্যন্ত হতে পারে। এরা পৃথিবীর বিরলতম পাখি দলের সদস্য, ২০১৫ সাল পর্যন্ত ৪৩৫ টি ক্যালিফোর্নিয়া শকুন বন্দী অথবা মুক্ত অবস্থায় বেঁছে ছিলো
। শিকার, বিষ প্রয়োগ, বাসস্থান ধ্বংসের কারণে ২০ শতকে এদের সংখ্যা কমতে শুরু করেছে।
১৭৯৭ সালে ইংরেজ প্রকৃতিবিদ জর্জ শ ক্যালিফোর্নিয়া কন্ডরের নামকরণ করেন Vultur californianus। প্রথমদিকে এদেরকে আন্দিয়ান কন্ডর এর সাথে একই গোত্রে স্থান দেওয়া হয়। কিন্তু আন্দিজের শকুনের সাথে মার্কিং, পাখার পরিমাপে, খাদ্যাভ্যাসে কিছুটা পার্থক্য পরিলক্ষিত হওয়ায় এদেরকে বর্তমান গোত্রে স্থানান্তরিত করা হয়। এদের জেনেরিক না Gymnogyp এসেছে গ্রীক শব্দ gymnos/γυμνος থেকে যার অর্থ নগ্ন এবং gyps/γυψ অর্থ শকুন। এদের প্রজাতি নাম ক্যালিফোর্নিয়াস এসেছে ক্যালিফোর্নিয়া থেকে। কন্ডর শব্দটি এসেছে কুইচুয়া ভাষার কুন্তুর থেকে।
প্রাপ্তবয়স্ক ক্যালিফোর্নিয়া শকুনের আয়ের রঙ কালো, দুই ডানার নিচের পাশে ত্রিকোনাকার সাদা ব্যান্ড। এদের পা ও পায়ের পাতা ধূরস, আইভরি রঙের চঞ্চু, গলার কাছে বিশেষ ধরনের কালো পাখনা, চোখ বাদামী লাল।
এই শকুনেরা পাথুরে গুল্মভূমিতে, ক্যালিফোর্নিয়ায় জংগলে এবং ওক সাভানায় বাস করে। এরা ক্লিফ অথবা বড় গাছে বাসা বাঁধে। এদের পরিভ্রমনের এলাকা সুবিশাল, একেকটি পাখি মৃত গলা পশুর সন্ধানে ২৫০ কিলোমিটার পর্যন্ত ভ্রমণ করে। এই পাখির জন্য দুটো স্যানচুয়ারি উৎসর্গ করা হয়েছে। এর একটি স্যান রাফায়েল উইলডারনেসের সিসকুয়ক কন্ডর স্যানচুয়ারি এবং লস প্যাড্রেস জাতীয় বনের সেসপে কন্ডর স্যানচুয়ারি।
এরা ১৫,১০০ ফুটের উপর দিয়ে ৯০ কিলোমিটার/ঘণ্টা বেগে উড়তে পারে। এরা ৬০ বছর পর্যন্ত বাঁচে। মানুষ ছাড়াও এদের আরো কিছু প্রাকৃতিক শত্রু আছে। শকুন ঘন ঘন গোছল করে, নিজেদের পাখনা সাফ করতে এরা দিনের মধ্য কয়েক ঘণ্টা ব্যয় করে। এরা মৃত পশু খায়। ক্যারিয়নের সন্ধানে এরা ২৫০ কিলোমিটার পর্যন্ত উড়ে বেড়ায়।
কুমলাল নদী

কুমলাল নদী বা নাউতারা নদী বাংলাদেশের উত্তর-পশ্চিমাঞ্চলের নীলফামারী জেলার একটি নদী। নদীটির দৈর্ঘ্য ৫৯ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালুদাহা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ২০।
এই নদী টি নীলফামারী জেলার ডিমলা উপজেলার নাউতারা ইউনিয়নের মধ্য দিয়ে প্রবাহিত হয় এবং সেখান থেকেই এর নামকরণ হয় নাউতারা নদী।
গর্ভেশ্বরী নদী

গর্ভেশ্বরী নদী বা গাবুড়া নদী বাংলাদেশের উত্তর-পশ্চিমাঞ্চলের দিনাজপুর জেলার একটি নদী। গর্ভেশ্বরী আত্রাই নদীর একটি আন্তঃশাখা। নদীটির দৈর্ঘ্য ২৫ কিলোমিটার, গড় প্রস্থ ২৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গর্ভেশ্বরী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ২৬।
বোহেমীয় ওয়াক্সউইং

বোহেমীয় ওয়াক্সউইং (বৈজ্ঞানিক নাম: Bombycilla garrulus) হচ্ছে প্যাসারিন জাতের পাখি যারা ইউরেশিয়ার উত্তরাঞ্চলের জঙ্গলে এবং উত্তর আমেরিকায় বাস করে। এদের পালকে লাল মোমের মত আভা থাকায় এদের ইংরেজি নাম এরকম। আকার এবং পাখনার পার্থক্যের কারণে এরা সিডার ওয়াক্সউইং এবং জাপানী ওয়াক্সউইং থেকে আলাদা পাখি।
ওয়াক্সউইং বম্বিসিলিডি পরিবারের ছোট লেজের পাখি। ক্যারোলাস লিনিয়াস ১৭৫৮ সালে তার সিস্টেমা ন্যাচারাই গ্রন্থে এদেরকে উল্লেখ করেন Lanius Garrulus নামে। ১৮০৮ সালে লুই জ্য পিয়েরে ভিয়েইল্লট এদেরকে বর্তমান গোত্র বোম্বিসিল্লাতে স্থানান্তরিত করেন। গোত্র নাম বোম্বিসিল্লা এসেছে গ্রীক শব্দ বোমবাক্স থেকে যার অর্থ সিল্ক এবং আধুনিক লাতিন সিল্লা থেকে যার অর্থ লেজ।
বোহেমিয় ওয়াক্সউইং এর দৈর্ঘ্য ১৯-২৩ সেমি এবং ডানার বিস্তৃতি ১২.৬-১৪ সেমি এবং গড় ওজন ৫৫ গ্রাম। এদের লেজ খাঁটো। এরা পরিচর্যার মাধ্যমে এদের নরম ঘন পালককে সবসময় ভালো অবস্থায় রাখে।
এরা ইউরেশিয়ার উত্তরাঞ্চলে এবং উত্তর আমেরিকায় বাস করে। ইউরেশিয়া তে এরা গাছেই বাসা বাঁধে। এরা অভিবাসী ধরনের পাখি। খাবার থাকলে এরা থাকে। খাবার ফুরিয়ে গেলে এরা এলাকা ছেড়ে চলে যায়।
ফেব্রুয়ারি/মার্চে এরা এদের শীতকালীন আবাস থেকে ফিরতে শুরু করে। উত্তরাঞ্চলের পাখিরা এপ্রিল/মে'র আগে নিজেদের আবাসভূমিতে ফিরতে পারে না। এরা জুন থেকে জুলাইয়ের মধ্যে বাসা বাঁধে। ভালো বাসা বাঁধার জায়গা পেলে কয়েক জোড়া পাখি পাশাপাশি বাসা বাঁধে। এরা -৭ টি ডিম পাড়ে। স্ত্রী পাখি ১৩/১৪ দিন একাই ডিমে তা দেয়। পুরুষ পাখিটি স্ত্রী পাখিটির জন্য খাবার নিয়ে আসে।
ল্য প্যতি প্র্যাঁস্‌

ল্য প্যতি প্র্যাঁস্ (French: "Le Petit Prince"; ) বা ছোট্ট রাজকুমার একটি জগদ্বিখ্যাত উপন্যাসিকা যা শিশুদের জন্য রচিত। ফরাসী কবি, কথাসাহিত্যিক ও বৈমানিক অঁতোয়ান দ্য স্যাঁত-এগজ্যুপেরি (১৯০০–১৯৪৪) কর্তৃক বিরচিত এই সুপ্রসিদ্ধ গ্রন্থটি ১৯৪৩ খ্রিষ্টাব্দে প্রকাশিত হয়। এটি এক শিশুর বয়ানে কাব্য ও দর্শনের অনন্যসাধারণ সাহিত্যকর্ম। "ল্য প্যতি প্র্যাঁস্" ফরাসি ভাষায় লিখিত সর্বাধিক পঠিত গ্রন্থ হিসেবে বিবেচিত। বাংলাসহ পৃথিবীর অধিকাংশ ভাষায় এই গ্রন্থটি অনূদিত হয়েছে।
"ল্য প্যতি প্র্যাঁস্" একযোগে মূল ফরাসী ভাষায় এবং ইংরেজি অনুবাদে ১৯৪৩ খ্রিষ্টাব্দের সেপ্টেম্বর মাসে প্রকাশ করা হয়েছিল। অদ্যাবধি ইংরেজিতে অনুবাদ করেছেন ছয় জন। এরা হলেন: ক্যাথেরিন উডস্‌, টি. ভি. এফ. কাফ, আইরিন টেস্টট-ফেরি, অ্যালান ওয়েকম্যান, রিচার্ড হাওয়ার্ড এবং ডেভিড উইলকিনসন। এ গ্রন্থটি বাংলায় বিভিন্ন হাতে অনূদিত হয়েছে। বাংলাভাষী বেলজিয়ান লেখক পল দ্যতিয়েন এ উপন্যাসিকাটি "ছোট রাজকুমার" শিরোনামে অনুবাদ করেন যা কলকাতা থেকে ১৯৭০ খ্রিষ্টাব্দে প্রকাশিত হয়। বাংলাদেশে এ গ্রন্থটি ইংরেজি অনুবাদ থেকে বাংলা ভাষায় পৃথক তিনটি অনুবাদ করেছেন যথাক্রমে করেছেন মুরাদুল ইসলাম, মহসিন হাবিব এবং হায়দার আলী খান।
সৌম্যেন্দ্রনাথ ঠাকুর

সৌম্যেন্দ্রনাথ ঠাকুর (৪ অক্টোবর ১৯০১― ২২ সেপ্টেম্বর ১৯৭৪) একজন সাম্যবাদী বিপ্লবী, লেখক ও চিন্তাবিদ ছিলেন।
সৌম্যেন্দ্র নাথ ঠাকুর কলকাতার বিখ্যাত ঠাকুর পরিবারের সন্তান। মা চারুবালা দেবী ঢাকার বিখ্যাত নবকান্ত চট্টোপাধ্যায়ে কন্যা। পিতা সুধীন্দ্রনাথ ঠাকুর। প্রপিতামহ ছিলেন মহর্ষি দেবেন্দ্রনাথ। যদিও সাম্যবাদী ও মানবতাবাদী চিন্তায় উদ্বুদ্ধ হয়ে চিরকাল ঠাকুর পরিবারের ব্যতিক্রমী পুরুষ হিসেবে পরিচিত হয়েছেন তিনি। মানবেন্দ্রনাথ রায়ের পরেই আন্তর্জাতিক কমিউনিস্ট আন্দোলনে বাঙালী হিসেবে সৌম্যেন্দ্রনাথ সমধিক আলোচিত ব্যক্তিত্ব।
১৯১৭ তে মিত্র ইন্সটিটিউশন থেকে ম্যাট্রিক ও প্রেসিডেন্সি কলেজ হতে ১৯২১ সালে অর্থনীতিতে অনার্স সহ বি এ পাশ করেন। তিনি মেধাবী ছাত্র ছিলেন, বর্ধমানরাজ-প্রদত্ত এক বছরের জন্য মাসিক ১০ টাকা সিনিয়র স্কলারশিপ পান।
জোড়াসাঁকোর পারিবারিক ঐতিহ্য ও চিন্তার বিপ্রতীপে তিনি সাম্যবাদী ভাবধারায় আকৃষ্ট হন। নিখিল ভারত ছাত্র সম্মেলনে যোগ দিতে আমেদাবাদে যান ১৯২১ এ। কমিউনিস্ট ম্যানিফেস্টো ও রুশ বিপ্লব সম্পর্কিত বইপত্র পাঠ করে এবং কাজী নজরুল ইসলাম, মুজফ্‌ফর আহ্‌মেদের সাহচর্যে তিনি কমিউনিজমে দিকে অগ্রসর হন। বাগ্মী হিসেবে তার ভারতজোড়া খ্যাতি ছিল। তারই কৃত প্রথম কমিউনিস্ট ইস্তেহারের বঙ্গানুবাদ প্রকাশিত হয় কবি নজরুল সম্পাদিত 'লাঙল' পত্রিকায়। শ্রমিক কৃষক দলের দ্বিতীয় সম্মেলনে তিনি অভ্যর্থনা কমিটির সভাপতি নির্বাচিত হন। তার পিতা দেশের ব্রিটিশ বিরোধী রাজনীতি থেকে দূরে রাখার জন্যে ১৯২৭ সালে ইউরোপে পাঠালে বিদেশের কমিউনিস্ট বিপ্লবীদের সাথে ঘনিষ্ঠ হয়ে পড়েন।
১৯২৮ সালে অনুষ্ঠিত ষষ্ঠ আন্তর্জাতিক কমিউনিস্ট কংগ্রেসে ভারতীয় প্রতিনিধি হিসেবে মস্কো যান এবং সেসময় থেকে আন্দোলনের পুরোভাগে থাকেন। এর ফলে ব্রিটিশ এবং জার্মান সরকারের জেলে থাকতে হয় বেশ কিছুদিন। দেশে ফেরার পরেও গ্রেপ্তার হন ও আট বছর কারান্তরালে বাস করতে হয়।
১৯৩৭ সালে The Revolutionary Communist Party of India (আর সি পি আই) দল গঠন করেন পরবর্তী সময়ে তার দল দ্বিধাবিভক্ত হয়ে যায়।
রাজনীতির পাশাপাশি সৌম্যেন্দ্রনাথ সাহিত্যচর্চা ও সংগীতচর্চা করে গেছেন আজীবন। কল্লোল গোষ্ঠীর একজন সুলেখক হিসেবে পরিচিতি ছিল তার। জার্মান, ফ্রেঞ্চ, রাশিয়ান ও ইংরেজিতে বহু গ্রন্থ রচনা ও অনুবাদ করেছেন। তার উল্লেখযোগ্য গ্রন্থগুলির মধ্যে আছে বিপ্লবী রাশিয়া, ত্রয়ী, যাত্রী, রবীন্দ্রনাথের গান, কমিউনিজম ও ফ্যাসিজম, গান্ধী ( ফরাসী ভাষায়), ট্যাকটিকস এন্ড স্ট্র‍্যাটেজি অফ রেভলিউশন প্রভৃতি। কমিউনিস্ট নেতাদের মধ্যে মানবেন্দ্রনাথকে বাদ দিলে তার লেখাপত্রই সবচেয়ে বেশি রাজরোষে পড়ে। ১৯৩৪ সালের আগেই তার তিনটি বই বাজেয়াপ্ত হয়। সেগুলি হল বিপ্লব বৈশাখী, ইনকিলাব জিন্দাবাদ, লাল নিশান। স্বরাষ্ট্র বিভাগ ও গোয়েন্দা দপ্তরের মতে তার সব বইই বাজেয়াপ্ত করার যোগ্য ছিল। 'সাম্রাজ্যবাদ বিরোধীই কংগ্রেস বিরোধী', 'চাষীর কথা', 'বন্দী' ও কিছু ইংরেজি বই 'পেজ্যান্ট রিভোল্ট ইন মালাবার', 'রেড হিন্দুস্থান', 'ওয়েলস ইন বেঙ্গল', 'ব্রিটিশ টেরর ইন ইন্ডিয়া', 'হররস ইন ঢাকা জেল' বাজেয়াপ্ত হয়েছিল সরকারের দ্বারা।
অজিত বসু

অজিত বসু (জন্ম ১৯০৯―মৃত্যু ১৩ জানুয়ারি ১৯৮০) একজন বাঙালি সাম্যবাদী বিপ্লবী, কৃষক আন্দোলনের নেতা ছিলেন।
অজিত বসু হুগলি জেলার জেলার বড়া কমলাপুর এলাকায় কমিউনিস্ট আন্দোলনের প্রথম দিকের নেতা। স্থানীয় বিদ্যালয়ে শিক্ষকতা করতেন। ১৯৪৮ এ মূলত তারই নেতৃত্বে সিঙ্গুর থানা এলাকা জুড়ে অত্যাচারী জমিদার জোতদারদের বিরুদ্ধে জংগী কৃষক অভ্যুত্থান ঘটে। এই আন্দোলনে কমলাপুরের কৃষক কার্তিক ধাড়া ও গুইরাম মন্ডলের মৃত্যু হয় পুলিশের আক্রমনে। অজিত বসুকে হুগলি জেলে বন্দী রাখা হয়। পূর্নেন্দু পত্রীর তেভাগা সংক্রান্ত লেখা 'বড়া কমলাপুর' এ অজিত বসুর কথা উল্লেখ আছে।
কমিউনিস্ট পার্টির সদস্য হয়েছিলেন ১৯৩৫ সালে। ১৯৬৪ তে পার্টি ভাগ হলে তিনি সি পি আই দলের হুগলি জেলা সম্পাদক হন। তিনি তার যাবতীয় সম্পত্তি পার্টিকে দান করেছিলেন।
বেরেটা এম নাইন

বেরেটা এম নাইন () একপ্রকার ৯x১৯ মিলিমিটার পারাবেলাম ("9×19mm Parabellum") ধরনের পিস্তল। একে পূর্বে অর্ধস্বয়ংক্রিয় ৯ মি. মি. এম-নাইন পিস্তল (Pistol, Semiautomatic, 9 mm, M9) বলা হত৷ ১৯৮৫ সালে আমেরিকার সৈন্যবাহিনী একে প্রথমবারের জন্য তাদের ব্যবহারে লাগিয়েছিল।
১৯৮০ সালে আমেরিকার সৈন্যবাহিনীর জন্য কোনটি বেশি সহজে চালানোর মতো আগ্নেয়াস্ত্র (handgun), তা ঠিক করতে অনুষ্ঠিত হওয়া একটি প্রতিযোগিতায় এই এম-নাইন পিস্তল M1911A1 পিস্তলের বিপরীতে জয়ী হয়েছিল। M1911A1-এর সঙ্গে SIGP226 -ও প্রতিযোগিতার তালিকায় ছিল। পরে ১৯৯০ সালে একে প্রকৃত স্বীকৃতি দেওয়া হয়েছিল। একে ধরনের অন্যরকমের পিস্তল হ’ল এম-১১ পিস্তল (M11 pistol)।
১৯৭০ সালে M1911 র সাথে অন্য আগ্নেয়াস্ত্র ব্যবহারের কথা আলোচনার জন্য যৌথ ক্ষুদ্র আগ্নেয়াস্ত্র পরিকল্পনা আয়োগ (Joint Services Small Arms Planning Commission) গঠন করা হয়েছিল। তাতে প্রধান পাঁচটি ভিন্ন ভিন্ন আগ্নেয়াস্ত্রের কথা আলোচনা হয়েছিল। শেষে এম নাইনকে NATO দ্বারা উল্লিখিত বৈশিষ্ট্যাবলীর সবকটি আছে বলে বিবেচনা করা হয়েছিল। ১৯৮০ সালে বেরেটা এস ৯২-১ (Beretta 92S-1) কে কোল্ট (Colt), স্মিথ এণ্ড ওয়েসন (Smith and Wesson), ওয়াল্টার (Walter), স্টার এম-২৮, ফেব্রিক নেসনালে (Fabric Nationale), হেক্‌লার এণ্ড কোছ (Heckler & Koch) ইত্যাদিকে শ্রেষ্ঠ বলে বিবেচনা করা হয়েছিল।
পরে সৈন্যবাহিনীর থেকে বিভিন্ন ধরনের পরীক্ষা নিরীক্ষা চালানো হয়। ১৯৮৪ সালে স্মিথ এণ্ড ওয়েসন, ওয়াল্টার, ফেব্রিক নেসনালে (Fabric Nationale) ও হেক্‌লার এণ্ড কোছ থেকে নতুন নতুন কিছু মডেল আনানো হয়। এইগুলির মধ্যে বেরেটা শ্রেষ্ঠ বিবেচিত হয়।
বেরেটা ৯২-এফ নামের পিস্তলটি -৪০ ডিগ্রী থেকে ৬০ ডিগ্রী সেলসিয়াস পর্যন্ত উষ্ণতার তারতম্য বহন করতে সক্ষম হয়েছিল। তারপর কংক্রিটের ওপর বহু উচ্চতা থেকে কয়েকবার ফেলে দেয়ার পরেও, বালি, ও বরফে আটকে থেকেও কোনো ক্ষয়-ক্ষতি হয়নি। তদুপরি, এর MBRF (mean rounds before failure)র ছিল ৩৫,০০০ রাউণ্ড। এই সংখ্যা সাধারণ পিস্তলের পাঁচ-ছয়গুণ। ইরাক যুদ্ধর ক্ষেত্রে বিভিন্ন কোঠায় কোঠায় প্রবেশ করে যুদ্ধ পরিচালনার জন্য এই পিস্তলের যথেষ্ট ব্যবহার হয়েছিল।
এম নাইন হ’ল ছোট রিকয়েল (Short recoil), অর্ধস্বয়ংক্রিয়, একবার কার্য্য করা (single action)/দ্বিকার্য্য (double action) পিস্তল। এর ম্যাগাজিন একটা ১৫ রাউণ্ড গুলি ধরা দীর্ঘ বাক্স আকৃতির। এই পিস্তল একটি থেকে আরেকটি প্রতিবর্তী বাটনে ম্যাগাজিনটি ডানহাতি বা বাঁহাতি লোকের জন্য নিয়ন্ত্রণ করার ব্যবস্থা থাকে। এম নাইনকে বিরাঞ্চি এম-১২ হলষ্টেরর সাথেও একসাথে ব্যবহার করা হয়। এর বিভিন্ন বৈশিষ্টসমূহ হ’ল:
২০০৬ সালে এম-নাইনকে পুনরায় উন্নীতকরণ করা হয় এবং একে এম নাইন এ ওয়ান (M9A1) নামে নামকরণ করা হয়। এতে পিকাটিনি রেল (Picatinny rail) নামে এটা অংশ সংযোগ করা হয়। পিকাটিনি রে’লে বিভিন্ন ধরনের লাইট, লেজার ইত্যাদিকে ধরে অন্য অন্য সরঞ্জাম সংযোগ করার ব্যবস্থা আছে। এই পিস্তল রিলোড (reload) করাটিও অন্যান্য সবের থেকে সহজ। তদুপরি, এর ম্যাগাজিনগুলিতে Physical vapor deposition পদ্ধতির একটা প্রলেপ দেয়া হয়। এই প্রলেপ একে ধূলিময় পরিবেশ হয়ে ক্ষয়-ক্ষতির থেকে সুরক্ষিত রাখে।
এতে এক বিশেষ ‘পিন ব্লক’ ব্যবহার করা হয়েছে যা ট্রিগার চাপলে ফায়ারিং পিনটিকে একস্থানে ধরে রাখে।
সুনির্দিষ্ট হামলা

সুনির্দিষ্ট হামলা বা 
ইংরেজি পরিভাষায় সার্জিক্যাল স্ট্রাইক (Surgical strike) হল এক ধরনের যুদ্ধশৈলী যেখানে নির্দিষ্ট সামরিক শত্রু বা শত্রুপক্ষের নির্দিষ্ট স্থানকে লক্ষ্য করে নেওয়া হয় এবং সেই নির্দিষ্টকৃত শত্রু বা স্থানে সূক্ষ্মভাবে মোক্ষম আঘাত হানা হয় যাতে সেই লক্ষ্যের কাছে অন্য কোনো অসামরিক বস্তু বা নাগরিক এই আক্রমণের কবলে না পড়ে।
সুনির্দিষ্ট হামলা সাধারণত অতর্কিতে, ঝটিকা গতিতে করা হয়। যুদ্ধ বিমান, ক্ষেপণাস্ত্র অথবা উৎকৃষ্ট-প্রশিক্ষণপ্রাপ্ত সৈনিক দ্বারা এই হামলা করা হয় যাতে দ্রুতগতিতে কাজ সমাধা হয়। এই ধরনের আক্রমণ আক্রমণকারীকে নিরীহ মানুষের ক্ষতি বা প্রাণহানি করার অপবাদ থেকে মুক্ত করে নৈতিকভাবে উচ্চ অবস্থানে থাকতে সহায়তা করে।
১৯৮১ সালে ইসরায়েলের ইরাকি পারমাণবিক বিদ্যুৎকেন্দ্রের উপর বোমাবর্ষণ এটির প্রকৃষ্ট উদাহরণ। ১৯৭৬এ, উগান্ডাতে এদের একটি বিমান ছিনতাই করে ইসরায়েলি যাত্রীদের মুক্ত করাও এক সফল দৃষ্টান্ত।
মার্কিন যুক্তরাষ্ট্র বেশ কয়েকবার ক্রুজ মিসাইল ব্যবহার করেছে আফগানিস্তানে আল-কায়দা জঙ্গিগোষ্ঠির উপর। সুদানেও এই প্রযুক্তিসমূহ কার্যকরী হয়েছে।
ক্রিটারস ৩

ক্রিটারস ৩ ১৯৯১ সালে মুক্তিপ্রাপ্ত মার্কিন বৈজ্ঞানিক কল্পকাহিনী নির্ভর হরর কমেডি চলচ্চিত্র। ক্রিটারস চলচ্চিত্র সিরিজের ৩য় চলচ্চিত্রটি পরিচালনা করেছেন ক্রিস্টিন পিটারসন। এটি রচনা ও প্রযোজনা করেছেন রাপার্ট হার্ভি ও বেরি ওপার। এতে অভিনয় করেছেন এইমি ব্রোকস, জন ক্যালভিন, ক্রিস্টিয়ান কাজিনস, জোসেফ কাজিনস, লিওনার্দো ডিক্যাপ্রিও, ডন কেইথ ওপার প্রমুখ। ১৯৮৬ ও ১৯৮৮ সালে প্রথম দুই কিস্তি মুক্তি পাওয়ার পর ১৯৯১ সালে ৩য় কিস্তি মুক্তি পায়। প্রথম দুই কিস্তির মত এই ছবিটি গ্রোভার'স বেন্ড শহরে চিত্রায়িত হয় নি।
"ক্রিটারস ২"-এর ঘটনার কিছুদিন পর চার্লি ম্যাকফ্যাডেন বাকি ক্রিটারসদের খুঁজছে। অ্যানি, তার ছোট ভাই জনি ও তাদের বাবা ক্লিফোর্ড চাকা পাংচার হওয়ায় এক রেস্ট হাউজে অবস্থান করে। রেস্ট হাউজে অবস্থানরত ঐ পরিবার এবং একজন দুর্নীতিগ্রস্ত জমিদারের সৎ ছেলে জশকে চার্লি ক্রিটারসদের ব্যাপারে সতর্ক করে দেয়। ঘটনাক্রমে এক ক্রিটারস ঐ পরিবারের গাড়িতে ডিম পাড়ে। তারা না জেনে ঐ পরিবার ডিমসহ গাড়ি নিয়ে চলে যায়। তারা তাদের ভাড়াবাড়িতে পৌঁছানোর পর ক্রিটারস ডিমে তা দেওয়ার জন্য পরিচারক ফ্র্যাঙ্ককে আক্রমণ করে। জমিদার বাড়ি ফিরে এলে জশ তার সৎ বাবাকে এক ঘরে আটকে দেয়, যে ঘরে ক্রিটারস ছিল। ফলে ক্রিটারস তাকেও খেয়ে ফেলে। পরে আরেক ভাড়াটিয়াকে সে আক্রমণ করে ও আহত করে। অ্যানি, তার পরিবার এবং জশসহ আরও পাঁচজন নিরাপদ স্থানে যাওয়ার জন্য বাড়ির ছাদে চলে আসে। এসময়ে চার্লি এসে বাকি ক্রিটারদের মেরে ভাড়াটিয়াদের উদ্ধার করে।
কেরি এলওয়েজ স চলচ্চিত্রের ডিভিডি প্রকাশের সময় বলেন তিনি "স"য়ের জন্য ক্রিটারস ৩ ছবির জশ চরিত্রটি ছেড়ে দিয়েছিলেন। ফলে এতে অভিনয়ের সুযোগ পান লিওনার্দো ডিক্যাপ্রিও। এটি তার অভিনীত প্রথম চলচ্চিত্র।
চলচ্চিত্রটি ১৯৯১ সালের ডিসেম্বরে সরাসরি হোম ভিডিও ফরম্যাটে যুক্তরাষ্ট্রে নিউ লাইন হোম ভিডিও মুক্তি দেয়। ২০০৩ সালে নিউ লাইন হোম এন্টারটেইনমেন্ট এই ছবির ডিভিডি প্রকাশ করে। ২০১০ সালে ওয়ার্নার ব্রস. ক্রিটারস সিরিজের ৪টি চলচ্চিত্র একসাথে করে ডিভিডিতে মুক্তি দেয়।
রটেন টম্যাটোস-এ দর্শকদের ভোটে এই চলচ্চিত্রের স্কোর ২৩%। এক্স এন্টারটেইনমেন্ট চলচ্চিত্রটিকে ১০-এ ৫ রেটিং দিয়েছে এবং একে প্রযোজনা সংস্থার কৌতুক হিসেবে উল্লেখ করেছে।
গোহালা নদী

গোহালা নদী বাংলাদেশের উত্তর-পশ্চিমাঞ্চলের সিরাজগঞ্জ জেলার একটি নদী। নদীটির দৈর্ঘ্য ২৮ কিলোমিটার, গড় প্রস্থ ৯৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গোহালা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩৩।
গোহালা নদী মরা হুরাসাগর নদীতে পতিত হয়েছে।
করভাস তাসমানিকাস

"'জংলী দাঁড়কাক" (দ্বিপদ নাম: করভাস তাসমানিকাস), ফরেস্ট র‍্যাভেন, তাসমানিয়ান র‍্যাভেন নামেও পরিচিত, করভিডি পরিবারের প্যাসারিন ধরনের পাখি যাদের আদিনিবাস তাসমানিয়া এবং ভিক্টোরিয়ার দক্ষিণাঞ্চলের কিছু এলাকা যেমন উইলসন প্রোমোন্টরি এবং পোর্টল্যান্ড। এদেরকে ডরিগো এবং আরমেডিলো সহ নিউ সাউথ ওয়েলসের অনেক অংশে দেখতে পাওয়া যায়।
১৭৮১ সালে জন লোথাম দক্ষিণ সাগরের ফ্রেন্ডলি আইলে প্রাপ্ত পাখিকে সাউথ সিজ রাভেন নামে উল্লেখ করলেও এদের কোন দ্বিপদ নামকরণ করেননি। ১৭৭৭ সালে জেমস কুকের তৃতীয় অভিযাত্রার সফরসঙ্গী সার্জন উইলিয়াম এন্ডারসনের সংগৃহীত টোংগা পাখির (বর্তমানে ফরেস্ট র‍্যাভেন নামে পরিচিত) সাথে মিলে যায়। এন্ডারসন অনেক পাখির নমুনা সংগ্রহ করেন কিন্তু ঘরে ফেরার আগেই ১৭৭৮ সালে টিউবারকুলোসিসে মারা যান। জার্মান প্রকৃতিবিদ জোহান ফ্রেডরিখ গ্যামলিন এই পাখির বৈজ্ঞানিক নামকরণ করেন।
এরা সব থেকে বড় অস্ট্রেলিয়ান করভিড। প্রাপ্তবয়স্ক ফরেস্ট র‍্যাভেন ৫০-৫৩ সে.মি. লম্বা, ডানার বিস্তৃতি ৯১-১১৩ সেমি এবং ওজন ৬৫০ গ্রামের কাছাকাছি। এদের দেহের পালক কালো। ডানা লম্বা এবং প্রশস্ত। এদের মুখ এবং জিহভা উভয়ই কালো। পা সুদৃঢ় এবং শক্তিশালী।
জংলী দাঁড়কাক তাসমানিয়ার বিভিন্ন রকম পরিবেশে বাসা বাঁধে যেমন ঘন জঙ্গল, খোলা জঙ্গল, পর্বতে, উপকূলীয় এলাকায়, কৃষিজমিতে, শহরের অলি গলির ফাঁক ফোকরে।
আনাইকা সোতি

আনাইকা সোতি একজন ভারতীয় চলচ্চিত্র অভিনেত্রী যিনি তামিল, তেলুগু, এবং হিন্দি চলচ্চিত্রে উপস্থিত হয়েছেন। রাম গোপাল বর্মা পরিচালিত "সত্য ২" "(২০১৩)" দ্বিভাষী চলচ্চিত্রে উপস্থিত হবার পর তিনি ভাসান্তাবালানের "কাভ্যিয়া থালাইভান" চলচ্চিত্রে কাজ করেছেন।
তিরনই নদী

তিরনই নদী বা তীরনই নদী (পঞ্চগড়) বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ৪ কিলোমিটার, গড় প্রস্থ ১৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক তীরনই নদী (পঞ্চগড়)-এর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৫।
নর্ত নদী

নর্ত নদী বাংলাদেশের উত্তর-পশ্চিমাঞ্চলের দিনাজপুর জেলার একটি নদী। নদীটির দৈর্ঘ্য ৭ কিলোমিটার, গড় প্রস্থ ১৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নর্ত নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬২।
নর্ত নদী দিনাজপুর জেলার বীরগঞ্জ উপজেলার শিবরামপুর ইউনিয়নের নিম্নাঞ্চলে উৎপত্তি লাভ করেছে এবং প্রায় ১০ কিলোমিটার পথ অতিক্রম করে পুনর্ভবা নদীতে নিপতিত হয়েছে।
লিগ্যাসি টাওয়ার (পূর্বাচল, ঢাকা)

লিগ্যাসি টাওয়ার হচ্ছে একটি প্রস্তাবিত ১৪২তলা বিশিষ্ট আকাশচুম্বী ভবন, যা নির্মিত হবে পূর্বাচল নতুন শহর, ১৯ নম্বর সেক্টর, বাংলাদেশে। এর নির্মাণ ব্যয় ধরা হয়েছে ৩ বিলিয়ন মার্কিন ডলার। এটি এই অঞ্চলের ব্যবসায় বাণিজ্যের উপর ব্যাপক প্রভাব ফেলবে এবং একে ঘিরে আরো কয়েকটি বাণিজ্যিক ভবন লিবারেশন টাওয়ার, ল্যাঙ্গুয়েজ টাওয়ার নির্মিত হবে। এর নির্মাণের জন্য ২০১৬ সালে একটি আন্তর্জাতিক দরপত্র আহব্বান করা হয়েছে।
ভৌগোলিক স্থানাঙ্কে আইকনিক টাওয়ারের অবস্থান ।
বিল্ডিংটি নির্মাণের প্রথম প্রস্তাবনা করে যুক্তরাষ্ট্র ভিত্তিক আবাসন নির্মাণ কোম্পানি কেপিসি গ্রুপ,প্রতিষ্ঠাতা কালী পি. চৌধুরী। কোম্পানীটি প্রথমে ১০০ একর জায়গার প্রস্তাবনা করে, পরে তা কমিয়ে ৬০ একরে আনা হয়। মে ২০১৬ তে জমিটি নিলামে উঠানোর প্রস্তাবনা করা হয়েছিল কিন্তু কোনো কোম্পানী দর হাকায় নি। সেপ্টেম্বর ২০১৬-এ গৃহায়ণ ও গণপূর্ত মন্ত্রী মোশাররফ হোসেন বলেন পরবর্তী দুইমাসে দরপত্র আহ্বান শেষ হয়ে যাবে।
প্রকল্পটি তিন ভাগে বিভক্ত,প্রথম পর্বে আইকনিক টাওয়ার নির্মাণ শেষ হবে। দ্বিতীয় পর্বে ভবনটিকে ঘিরে আরো অনেক বাণিজ্যিক ভবন নির্মিত হবে। তৃতীয় পর্বে থাকবে কৃত্রিম লেক,মেগা শপিং মল, ৫ তারকা মানের আন্তজার্তিক হোটেল, ৭০ হাজার সিটের একটি ক্রীড়া কেন্দ্র থাকবে এটির নাম হবে পূর্বাচল ইন্টারন্যাশনাল ক্রিকেট আরেনা। প্রকল্পটি ঢাকার একটি নতুন জেলা হবে এবং দক্ষিণ এশিয়ার সর্ববৃহৎ ব্যবসায় জেলা হবে। বুয়েটের গবেষণা বিভাগ,টেস্টিং,পরামর্শ বিভাগ এবং রাজউক হবে প্রকল্পটির প্রধান পরামর্শক।
ইন্টারকন্টিনেন্টাল ঢাকা

ইন্টারকন্টিনেন্টাল ঢাকা হচ্ছে ঢাকার একটি বিলাসবহুল হোটেল, যেটি ঢাকার রমনায় অবস্থিত। এটি ছিল বাংলাদেশের প্রথম পাঁচ তারকা হোটেল। হোটেলটি চালু হয় ১৯৬৬ সালে ইন্টার-কন্টিনেন্টাল ডেকা নামে। এর স্থপতি ছিলেন উইলিয়াম বি.ট্যাবলার।
বাংলাদেশের মুক্তিযুদ্ধ চলাকালীন অনেক গুরুত্বপূর্ণ রাজনৈতিক ঘটনার সাক্ষী এই হোটেল। ১৯৭০-এর নির্বাচনের পর থেকে এতে অনেক রাজনৈতিক ঘটনা সংঘটিত হয়। ১৯৭১-এ মুক্তিযুদ্ধ চলাকালে আন্তজার্তিক রেড ক্রস এটিকে নিরপেক্ষ স্থান হিসাবে ঘোষণা করে।
হোটেলটির আশেপাশে শাহবাগ চত্বর, সোহরাওয়ার্দী উদ্যান, রমনা পার্ক, ঢাকা ক্লাব, ঢাকা বিশ্ববিদ্যালয়, বঙ্গবন্ধু শেখ মুজিব মেডিকেল বিশ্ববিদ্যালয় ও হাসপাতাল,বারডেম হাসপাতাল এবং বাংলাদেশ জাতীয় জাদুঘর অবস্থিত।
১৯৮৩ এর আগে পর্যন্ত ইন্টারকন্টিনেন্টাল হোটেল গ্রুপ এটি পরিচালনা করতো, যখন এটি শেরাটন নিয়ে নেয় তখন এর নাম হয় "শেরাটন ঢাকা হোটেল"। ২০১১ সালে শেরাটন ঘোষণা দেয় যে তারা তাদের কার্যক্রম শেষ করবে এবং বাংলাদেশ সরকারকে এটি পরিচালনার দায়িত্ব দিয়ে দিবে, তারপর এটির নাম হয় রূপসী বাংলা হোটেল। ২০১৩তে ঘোষণা করা হয় যে ICHG আবার ফিরে আসবে এবং এতে বড় ধরনের সংস্কার করে নতুনত্ব তৈরি করা হবে। যেটি ২০১৬ সালে ইন্টারকন্টিনেন্টাল ঢাকা নামে চালু করার কথা ছিলো। তবে সংস্কারকাজ শেষে এটি আনুষ্ঠানিকভাবে উদ্বোধন করা হয় বৃহস্পতিবার ১৩ সেপ্টেম্বর, ২০১৮ সালে। প্রধানমন্ত্রী শেখ হাসিনা এদিন সন্ধ্যায় ঐতিহ্য ও আধুনিকতার মিশেলে সাজানো হোটেলটির আনুষ্ঠানিক উদ্বোধন ঘোষণা করেন। হোটেলটির এই সংস্কার কাজে ৬২০ কোটি টাকা খরচ হয়েছে।
হোটেল ইন্টারকন্টিনেন্টালের বর্তমান অবকাঠামোয় রয়েছে ২২৬টি কক্ষ; যার মধ্যে রয়েছে ৪০ বর্গমিটার আয়তনের ২০১টি ডিলাক্স, প্রিমিয়াম ও এক্সিকিউটিভ কক্ষ, ৬০ বর্গমিটার আয়তনের পাঁচটি সুপিরিয়র স্যুইট, একই আয়তনের ১০টি ডিলাক্স স্যুইট, ৭৫ বর্গমিটার আয়তনের পাঁচটি ডিপ্লোমেটিক স্যুইট এবং ১৫০ বর্গমিটার আয়তনের পাঁচটি প্রেসিডেন্সিয়াল স্যুইট। ইন্টারকন্টিনেন্টাল দুটি বলরুম ও সাতটি সভাকক্ষ ২১ হাজার বর্গফুটের। প্রধান বলরুমটির নাম রাখা হয়েছে রূপসী বাংলা।
১৯৭১ সালের মুক্তিযুদ্ধে ক্র্যাক প্লাটুন এই হোটেলে সফল অপারেশন পরিচালনা করে। পাকিস্তানি দখলদারদের অত্যাচারে দেশে যখন ধ্বংস আর মৃত্যুর বিভীষিকা, তখন বৈদেশিক সাহায্যের জন্য পাকিস্তানিরা বহির্বিশ্বে পরিস্থিতি স্বাভাবিক দেখানোর জন্য বিশ্বব্যাংকের প্রতিনিধিদের ঢাকায় আমন্ত্রণ জানায়। ১৯৭১ সালের ৯ জুন তাদের ওঠার কথা ছিল হোটেল ইন্টারকন্টিনেন্টালে। সন্ধ্যা সাড়ে ৭টায় যখন বিশ্বব্যাংকের প্রতিনিধি বহনকারী গাড়ি হোটেল গেটে পৌঁছায়, তখনই ক্র্যাক প্লাটুনের সদস্যরা হোটেলে গ্রেনেড চার্জ করে। গ্রেনেডের আঘাতে বিশ্বব্যাংকের প্রতিনিধিদের বহনকারী গাড়িটি ও হোটেলের প্রবেশপথ ক্ষতিগ্রস্ত হয়। ঢাকার প্রথম গেরিলা অপারেশন ছিল এটি। এর মাধ্যমে বহির্বিশ্ব জেনে যায় ঢাকার কেন্দ্রস্থলেও বীর মুক্তিযোদ্ধারা ঢুকে পড়েছে। ফলে বাতিল হয়ে যায় বিশ্ব ব্যাংকের সহায়তার কার্যক্রম। বীর মুক্তিযোদ্ধারা হোটেল ইন্টারকন্টিনেন্টালে ২য় সফল গেরিলা অপারেশন চালান ১৯৭১ সালের ১১ আগস্ট।
নলেয়া নদী

নলেয়া নদী বাংলাদেশের উত্তর-পশ্চিমাঞ্চলের রংপুর জেলা এবং গাইবান্ধা জেলার একটি নদী। নদীটির দৈর্ঘ্য ১৬৬ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নলেয়া নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৪। নদীটির গভীরতা ৪ মিটার। নদীটির অববাহিকার আয়তন ৯০ বর্গকিমি।
পাথরাজ নদী

পাথরাজ নদী বা পাথরাই নদী বাংলাদেশের উত্তর-পশ্চিমাঞ্চলের পঞ্চগড় জেলা এবং ঠাকুরগাঁও জেলার একটি নদী। নদীটির দৈর্ঘ্য ৪৫ কিলোমিটার, গড় প্রস্থ ৭০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাথরাজ নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৭১।
পরিব্যক্তি

পরিব্যক্তি বা মিউটেশন (ইংরেজি:Mutation) হল কোষ জিনোমের ডিএনএ গঠনের স্থায়ী পরিবর্তন।
ডিএনএ রেপ্লিকেশনের(প্রতিলিপায়ন/প্রতিলিপন/অনুলিপন) সময়, বিশেষ করে প্রজনন কোষে মিয়োসিস (ন্যূনাতি/ন্যূনয়ন) কোষ বিভাজনের সময় ভ্রান্তির ফলাফল হিসেবে পরিব্যাক্তি বা মিউটেশন ঘটতে পারে যা স্থায়ীভাবে এক প্রজন্ম থেকে অন্য প্রজন্মে প্রবাহিত হয়। এছাড়াও কোন কারণে ডিএনএ ক্ষতিগ্রস্ত হলে (যেমনঃ রেডিয়েশন (বিকিরণ) বা কারসিনোজেনের (কর্কটজনী) প্রভাবে ডিএনএ রিপেয়ার ভুল সিকোয়েন্সে (অনুক্রম) হওয়ার সুযোগ থাকে। ডিএনএ রেপ্লিকেশনের সময় (ট্রান্সলেসন সিন্থেসিস/ অনুলেখন সংশ্লেষণে ভুলের কারণেও মিউটেশন দেখা দেয়। এছাড়াও ডিএনএতে বাইরের কোন উপাদানের মাধ্যমে সিকুয়েন্সে নতুন উপাদান যুক্ত অথবা মুছে ফেলার দরুনও মিউটেশন সংঘটিত হতে পারে। 
পরিব্যক্তি সংঘটিত হলে তা জিনের উপাদানে পরিবর্তন ঘটায়, অথবা জিনের কার্যক্রমে বাধাদান করে, অথবা কোন প্রতিক্রিয়াই ঘটে না। "ড্রসোফিলা" মাছিতে করা গবেষণার উপর প্রস্তাব করা হয়েছে যে, মিউটেশনে যদি জিন কর্তৃক সৃষ্ট প্রোটিনে পরিবর্তন আসে, তবে তা ক্ষতিকারক হতে পারে, যেখানে উক্ত মিউটেশনের ৭০ শতাংশেই ক্ষতিকারক প্রভাব থাকে, এবং বাকি অংশ নিরপেক্ষ বা সামান্য উপকারী হতে পারে।
মিউটেশন সাধারণত দশ ধরনের হয়। যথা:
১.অন্তর্যোজন,অপনোদন বা ডিলেশন মিউটেশন (এখানে কোন ডিএনএ এর ভিতরে অন্য কোন নিউক্লিওটাইড সিকোয়েন্সের প্রবেশ ঘটে অথবা কোন নিউক্লিওটাইড সিকোয়েন্স বাদ পড়ে যায়)
২.দ্বৈতবিধীয়করণ বা ডুপ্লিকেশন মিউটেশন (এখানে কোন নিউক্লিওটাইড সিক্যুয়েন্সের অনুরূপ কপি তৈরি হয় এবং ডিএনএর সাথে জুড়ে যায়)
৩. পরাস্হানান্তর বা ট্রান্সলোকেশন মিউটেশন (এখানে দুইটি ডিএনএ স্ট্র্যান্ডের মধ্যে কোন নিউক্লিওটাইড সিকোয়েন্সের অংশ বিনিময় হয়)
৪.ইনভার্শন মিউটেশন বা পুনঃগঠন (এখানে একটি নিউক্লিওটাইড সিকোয়েন্স ভেঙে যায় এবং সে পূর্বে যে অবস্থায় ছিল ঠিক তার বিপরীত অবস্থায় পুনরায় ডিএনএর সাথে লেগে যায়)
৫.নন-ডিসজাঙ্কশন মিউটেশন (মিয়োসিস কোষ বিভাজনের সময় ক্রোমোজোমগুলো যদি সঠিক ভাবে আলাদা হতে না পারে তখন এ ধরনের প্রকরণ দেখা যায়)
৬.জার্মলাইন মিউটেশন
৭.সোমাটিক মিউটেশন
৮.র‍্যাণ্ডম মিউটেশন
৯.পয়েন্ট মিউটেশন
১০.ফ্রেমশিফট মিউটেশন(জীবদেহের অত্যন্ত গুরুত্বপূর্ণ উপাদান প্রোটিনের সাংকেতিক লিপি হল ‘জিন’ (বেশিরভাগ ক্ষেত্রে জিন ডিএনএ’তে অবস্থিত, কিছু ভাইরাসের ক্ষেত্রে আরএনএ’তে); যা জীবের বংশগতির একর। একেকটি ‘জিন’ একেকটি প্রোটিনের সাংকেতিক লিপি। কয়েকটি ‘কোডন’ মিলে জিন গঠিত। কোডন হচ্ছে তিনটি নাইট্রোজেনঘটিত জৈবক্ষার (base)-এর মিলিত রূপ যেমন ACE কিংবা GCA একেকটি কোডন (উদাহরণস্বরূপ ACT কিংবা GCA) একেকটি অ্যামিনো অ্যাসিডের সাংকেতিক লিপি; আবার একাধিক কোডন দ্বারা একই অ্যামিনো অ্যাসিড তৈরি হতে পারে। যাহোক, ডিএনএ অনুক্রমে সন্নিবেশন (Insertion) বা বিলোপন (Deletion) ঘটলে কোডনের গঠনে পরিবর্তন আসে, অ্যামিনো অ্যাসিডের পরিবর্তন হয় এবং এতে জিনের নির্দিষ্ট কার্যক্রমেরও বদল ঘটে।)